21/03/2011 | Administración LocalMunicipal
Porto do Son
Anuncio de convocatoria e bases de contratación

A Xunta de Goberno Local, na Sesión Ordinaria de data de 10/03/2011, aprobou a CONVOCATORIA e BASES que rexerán a selección por CONCURSO-OPOSICIÓN dunha praza de AXENTE TIC, persoal LABORAL TEMPORAL, baixo a modalidade prevista no artigo 15.1. a) do Estatuto dos Traballadores. O prazo de presentación de solicitudes é de oito días naturais que se contarán a partir do seguinte ao da publicación deste anuncio no BOP. O obxecto das presentes Bases e Convocatoria é a selección e provisión de unha (1) praza de AXENTE TIC para o Concello de Porto do Son como persoal laboral temporal, a xornada completa, baixo a modalidade prevista no artigo 15.1. a) do Real Decreto lexislativo 1/1995 de 24 de marzo polo que se aproba o Texto Refundido do Estatuto dos Traballadores (“obra ou servicio determinado”), duración: “vixencia do Programa Rede CeMIT” e en todo caso, cunha duración máxima de 3 anos de duración, de acordo co artigo 15.1. a) do Texto Refundido do Estatuto dos Traballadores. O AXENTE TIC estará adscrito ao Centro para a Modernización e Inclusión Tecnolóxica (CeMIT) en virtude do Protocolo de Adhesión á rede de Centros, formalizado coa Xunta de Galicia. As funcións e tarefas a desempeñar polo AXENTE TIC serán: - Promoción do uso da TC na poboación, en especial naqueles colectivos onde a fenda dixital se fai máis evidente, programando actividades e estratexias de dinamización adaptadas aos colectivos. - Dinamizar as PEMEs e micro PEMEs amosándolles as vantaxes da SI. - Planificación, impartición, difusión e publicidade das actividades de formación e dinamización na zona de actuación: obradoiros, charlas, xornadas iniciativas. - Xestión da aula: atención a usuarios, mantemento do equipamento, xestión da documentación. - Coidado do cumprimento por parte dos usuarios das normas de funcionamento, acceso, horario e optimización do uso e ocupación dos recursos do centro. - Achega de datos de seguimento e avaliación das actividades. - Atención de forma personalizada aos usuarios, realizando o apoio e seguimento da súa aprendizaxe para que vexan o acceso ás TICs como algo doado, ameno e que á vez lles resulte proveitoso na súa vida diaria. - Seguimento e cumprimento dos obxectivos e procedementos da nova Rede CeMIT. - Ser enlace entre o Centro e a cidadanía (persoas e asociacións cidadáns) do municipio, e responsable de conseguir a inclusión e participación na Sociedade da Información da cidadanía. - Colaboración na aportación de novas ideas que contribúan á mellora do funcionamento, desenvolvemento e impacto no Concello da nova Rede CeMIT. - Tratar de acadar que o CeMIT sexa un punto de referencia na vida sociocultural do Concello. - Estender o coñecemento e uso pola cidadanía dos servizos públicos dixitais das Administracións Públicas Galegas. O proceso selectivo será o concurso-oposición, conforme ao disposto no artigo 61, apartados 1 e 3 do Estatuto Básico do Empregado Público, aprobado por Lei 7/2007, de 12 de abril (en adiante EBEP). Ao presente concurso-oposición seralle de aplicación o previsto no EBEP. Así mesmo e nos aspectos non derrogados expresamente que non se opoñan ao disposto no EBEP, tamén será de aplicación: - Lei 30/1984, de 2 de agosto, de Medidas de Reforma para a Función Pública. - Lei 7/1985, de 2 de abril, reguladora das Bases do Réxime Local. - Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de Réxime Local. - Decreto 364/1995, de 10 de marzo, que aproba o regulamento xeral de ingreso na Administración. - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. - Decreto Lexislativo 1/2008, de 13 de marzo, polo que se aproba o Texto Refundido da Lei de Función Pública de Galicia. - Lei 5/1997, de 22 de xullo, reguladora da Administración Local de Galicia. - Restante normativa vixente na materia. O réxime xurídico da relación será de carácter laboral, en réxime de dedicación a xornada completa. O contrato será de “obra ou servicio determinado” (artigo 15.1. a) do ET), polo que a súa duración estará vinculada á permanencia e vixencia do servicio: Programa Rede CeMIT. As retribucións do posto laboral temporal serán as seguintes: 1.480,36 € brutos / mes, coa prorrata das pagas extraordinarias incluídas. A xornada laboral será de 37,5 horas semanais que se prestarán na medida e nas formas requiridas para o interese do servizo, conforme á lexislación aplicable. Serán requisitos mínimos dos aspirantes ao proceso selectivo, en aplicación do artigo 56 do EBEP, que deberán reunir na data en que remate o prazo de presentación de solicitudes: 1.- Ter cumpridos os 16 anos de idade e non ter acadado a idade de xubilación forzosa.2.- Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente.3.- Estar en posesión, ou en condición de obtelo na data de remate do prazo de presentación de instancias, do título de Formación Profesional de Grado Superior.4.- Non padecer enfermidade ou defecto psíquico ou físico que impida ou dificulte o desempeño das correspondentes funcións.5.- Non atoparse separado, mediante expediente disciplinario, do servicio de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6.- Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servicio das Administracións Públicas.7.- Estar en posesión do carné de conducir tipo B1 e disposición de vehículo. Para tomar parte na selección as persoas interesadas deberán solicitar a súa participación mediante unha instancia dirixida ao Sr. Alcalde-Presidente, conforme ao modelo que consta no Anexo I das presentes Bases. Xunto coa solicitude débense achegar fotocopias compulsadas dos documentos xustificativos e demais requisitos desta convocatoria. Os méritos alegados que non sexan xustificados documentalmente non serán tidos en conta polo Tribunal. A instancia debe ir acompañada dos seguintes documentos: 1.- Fotocopia compulsada do D. N. I ou documento equivalente.2.- Fotocopia compulsada do Título de Formación Profesional Grado Superior, ou Titulación Superior; ou documento xustificativo do pagamento das taxas por expedición do Título, cando aínda non se posúa o mesmo.3.- Fotocopia compulsada dos documentos acreditativos do Celga 4 ou superior.4.- Carné de conducir tipo B1 e declaración xurada sobre dispoñibilidade de vehículo.5.- Documentación acreditativa dos méritos alegados e que se sinalan no Baremo (Cláusula VIII destas Bases) As solicitudes presentaranse no Rexistro Xeral de Entrada do Concello de Porto do Son no prazo de 8 días naturais que se contarán a partir do seguinte ao da publicación do anuncio da convocatoria no BOP. Se o último día do prazo fose sábado ou inhábil, trasladarse ao primeiro día hábil seguinte diferente do sábado. As instancias tamén poderán presentarse a través do procedemento previsto no artigo 38.4 da Lei 30/1992, de 26 de novembro, de Réxime Xurídico das Administracións Públicas ou Procedemento Administrativo Común. Estas Bases e Convocatoria serán publicadas no BOP e a efectos puramente informativos tamén poderán ser publicados na páxina web do Concello de Porto do Son (www.portodoson.org). Unha vez que remate o prazo de presentación de instancias aprobarase a Relación Provisional de Aspirantes Admitidos e Excluídos, mediante Resolución de Alcaldía-Presidencia, que se publicará no Taboleiro de Anuncios do Concello de Porto do Son, no prazo máximo de 5 días naturais a partir do seguinte a aquel no que remate o prazo de presentación de instancias, concedéndose un prazo de 2 días hábiles para efectos de reclamacións ou emenda de defectos das solicitudes (se o último día do prazo fose sábado ou inhábil, trasladarase ao primeiro día hábil seguinte diferente do sábado). No caso de que non se presentaran reclamacións contra a lista provisional, entenderase esta coma definitiva. Logo de que transcorra o prazo de emendas a Alcaldía-Presidencia por Resolución aprobará a Relación Definitiva de Aspirantes Admitidos e Excluídos que voltará ser publicada no Taboleiro de Anuncios do Concello de Porto do Son. No caso de que non se presentaran reclamacións contra a lista provisional, entenderase esta coma definitiva; non sendo necesario que a Alcaldía-Presidencia aprobe por Resolución a Relación Definitiva de Aspirantes Admitidos e Excluídos. Simplemente publicarase no Taboleiro de Anuncios do Concello a Relación Definitiva de Aspirantes Admitidos e Excluídos. No anuncio de aprobación definitiva (expresa ou tácita) da Relación Definitiva de Aspirantes Admitidos e Excluídos será sinalado o lugar, data e hora de realización das probas da fase de oposición e a composición do Tribunal Cualificador, debendo transcorrer polo menos 48 horas entre a publicación e a data de realización das probas. Calquera anuncio relativo a esta convocatoria (agás a publicidade da convocatoria que se fará no BOP) realizarase no Taboleiro de Anuncios do Concello de Porto do Son. A efectos puramente informativos, estes anuncios tamén poderán ser publicados na páxina web do Concello de Porto do Son. O Tribunal Cualificador do Proceso Selectivo designarase de conformidade co disposto no artigo 60 do EBEP e estará composto polos seguintes membros: - Presidente: funcionario ou persoal laboral do Concello de Porto do Son que se designe pola Alcaldía-Presidencia, xunto co seu suplente. - 3 vogais (funcionarios ou persoal laboral de calquera Administración Pública) designado pola Alcaldía-Presidencia xunto co seu suplente, que deberán estar en posesión do mesmo título ou superior do esixido para a praza. - Secretario: O da Corporación ou funcionario en quen se delegue. A composición do Tribunal farase pública no Taboleiro de Anuncios do Concello de Porto do Son. Contra os nomeados poderán os aspirantes facer uso do dereito de recusación cando concorran as circunstancias establecidas na Lei, de conformidade cos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. O Tribunal non poderá constituírse sen a presenza, cando menos, de tres dos seus membros, titulares ou suplentes, sendo en todo caso precisa a presenza do Presidente e do Secretario. O Tribunal resolverá todas as dúbidas que xurdan na aplicación das presentes Bases e poderá autorizar que se incorporen ás sesións, con voz pero sen voto, persoal que asesore cando se requira para a axeitada cualificación. De conformidade co artigo 30 do Real Decreto 462/2002, de 24 de maio, sobre indemnizacións por razón do servizo, o Tribunal terá a categoría de segunda. A selección realizarase mediante o sistema de concurso-oposición, consistindo a primeira fase no concurso e a segunda fase na oposición. Méritos a estimar: A) Por cada mes completo de servizos prestados en calquera Administración Pública no posto de Axente TIC ou similar (proxectos de implantación das TIC con impacto na cidadanía), mediante relación laboral ou funcionarial: 0,5 puntos/mes completo. Os méritos alegados acreditaranse da seguinte maneira: certificación expedida pola Administración onde se prestaron os servicios ou mediante informe da vida laboral ao que se lle deberán xuntar os oportunos contratos. Só se valorará a impartición de actividades formativas, obradoiros ou similares á cidadanía e colectivos de temática relativa ás TICs, co seguinte desglose: - Actividades formativas de duración ata 20 horas: 0,5 puntos / actividade. - Actividades formativas de duración ata 50 horas: 1 puntos / actividade. - Actividades formativas de duración ata 75 horas: 1,5 puntos / actividade. - Actividades formativas de duración ata 100 horas: 2 puntos / actividade. - Actividades formativas de duración superior a 100 horas: 3 puntos / actividade. - Actividades formativas de duración ata 20 horas: 0,25 puntos / actividade. - Actividades formativas de duración ata 50 horas: 0,50 puntos / actividade. - Actividades formativas de duración ata 75 horas: 0,75 puntos / actividade. - Actividades formativas de duración ata 100 horas: 1 puntos / actividade. - Actividades formativas de duración superior a 100 horas: 2 puntos / actividade. Só se valorarán os cursos acreditados en “informática e dinamización social”, impartidos por organismos públicos ou privados, co seguinte desglose: - Ata 20 horas: 0,25 puntos / curso. - Entre 21 e 50 horas: 0,50 puntos / curso. - Entre 51 e 75 horas: 0,75 puntos / curso. - Entre 76 e 100 horas: 1 punto / curso. - De máis de 100 horas: 2 puntos / curso. A Fase de Oposición consistirá na realización de 2 exercicios eliminatorios. De conformidade co artigo 56.2 do EBEP o empregado público debe estar debidamente capacitado para cubrir postos de traballo nas Comunidades Autónomas que teñen dúas linguas cooficiais. Consistirá nun exame escrito, cunha duración máxima de trinta (30) minutos, que acredite o coñecemento da lingua galega. A cualificación será de Apto / Non apto. O exame é eliminatorio, non pasando á seguinte proba quen non alcance a cualificación de Apto. Están exentos de realiza-lo exame os que posúan o Celga 4 (ou equivalente) ou nivel superior (Celga 5 ou equivalente). Estes títulos deben ser aportados coa instancia para participar no proceso selectivo. O exame constará de dúas partes: unha parte tipo test e unha parte oral. A) Exame tipo test que consistirá en contestar 20 preguntas con respostas alternativas, das que só unha será correcta, referidas ao Temario incluído no Anexo II das presentes Bases. O tempo máximo para a realización do exercicio será de 30 minutos. O exercicio valorarase de 0 a 10 puntos, da seguinte maneira: cada resposta correcta puntuará 0,50 puntos. As contestadas de forma incorrecta penalizarán 0,10 puntos e as non contestadas non terán penalización. Cómpre acadar un mínimo de 5 puntos para superar o exame. B) Exame oral que consistirá nunha proba que permita avaliar os coñecementos dos candidatos, referidos ao Temario incluído no Anexo II das presentes Bases, no desempeño do posto ao que aspiran. O tempo máximo para a realización do exercicio será de 20 minutos. Estes 20 minutos serán distribuídos do seguinte xeito: O candidato disporá de 5 minutos para preparar a exposición oral; seguidamente disporá de 15 minutos para a realización do exame oral. O exercicio valorarase de 0 a 10 puntos. Cómpre obter un mínimo de 5 puntos para superar o exame. A puntuación total de quen participe virá determinada, pola suma dos puntos obtidos na fase de concurso e na fase de oposición, cunha puntuación máxima de 35 puntos. En caso de empate, terá preferencia o aspirante que obteña a maior puntuación na fase de oposición en xeral. Se persiste o empate, terá preferencia o aspirante que obteña a maior puntuación no exame oral. Se aínda persiste o empate, resolverase por sorteo público. O tribunal publicará a relación de aprobados por orde de puntuación no Taboleiro de Edictos do Concello e elevará dita relación ao Alcalde-Presidente que formulará o nomeamento do aspirante que acadase maior puntuación; para ser contratado de inmediato. A relación de aprobados por orde de puntuación tamén poderá ser publicada na páxina web do Concello de Porto do Son, a efectos puramente informativos. O aspirante seleccionado deberá presentar, perante a Administración Municipal, no prazo de 5 días naturais (se o último día do prazo fose inhábil ou sábado, trasladarase ao primeiro hábil seguinte distinto de sábado) dende que se faga pública a relación de aprobados (mediante anuncio no Taboleiro do Concello) os documentos acreditativos das condicións de capacidade e demais requisitos esixidos na convocatoria: - Certificado Médico - Declaración xurada de non atoparse incurso en causa de incapacidade ou incompatibilidade. De non presentarse dita documentación no prazo indicado (salvo casos de forza maior) ou no caso de deducirse da documentación que non se reúnen os requisitos esixidos, o aspirante non poderá ser contratado; sen prexuízo da responsabilidade en que puidese incorrer por falsidade na súa solicitude de participación. Neste suposto, o Alcalde-Presidente contratará ao seguinte aspirante aprobado por orde de puntuación. As presentes bases e a súa convocatoria poderán ser impugnadas de conformidade co establecido na Lei 30/1992, de 26 de novembro, de Réxime xurídico das Administracións Públicas e Procedemento Administrativo Común. Poderase interpoñer recurso potestativo de reposición no prazo dun mes (que se contará a partir do día seguinte á inserción do anuncio no BOP) contra a convocatoria e as Bases, previo ao contencioso. O recurso contencioso-administrativo poderá interpoñerse directamente no prazo de dous meses, que se contarán a partir do día seguinte á inserción do anuncio de convocatoria e Bases no BOP. Do mesmo xeito, a resolución da Alcaldía-Presidencia que aproba a lista provisional e definitiva de admitidos tamén poderá ser impugnada nos termos antes descritos. D. / Dª. _____________________________________________________________________________________________ con DNI ______________________________, nº de teléfono ___________________________, e domicilio a efectos de notificacións en _______________________________________________________, CP _________________, localidade de ______________________, provincia __________________________. I. Que teño coñecemento da convocatoria publicada para a selección como PERSOAL LABORAL TEMPORAL, MODALIDADE 15.1. A) DO ET, de UNHA praza de AXENTE TIC, mediante concurso-oposición, publicada no BOP o día ______________________________. II. Que estou en posesión de todos os requisitos esixidos nas Bases de Selección, que coñezo e acepto expresamente. Polo exposto, SOLICITO: Ser admitido ao correspondente proceso selectivo, aportando para estes efectos a documentación que de seguido se sinala: - Fotocopia compulsada do DNI ou documento equivalente. - Fotocopia compulsada do Título Formación Profesional de Grado Superior ou Titulación Superior. - Documentos acreditativos do Celga 4 ou superior. - Carné de conducir Tipo B1 e Declaración Xurada de dispoñibilidade de vehículo. - Fotocopia compulsada da documentación acreditativa dos méritos alegados. SR. ALCALDE-PRESIDENTE DO CONCELLO DE PORTO DO SON.1. Constitución Española. Constitución como norma xurídica. Principios informadores da Constitución Española de 1978. Estrutura. A reforma constitucional.2. A organización territorial do Estado. As Comunidades Autónomas. O Estatuto de Autonomía de Galicia. Organización e Competencias. Institucións de Galicia.3. Lei 7/1985, de 2 de abril, reguladora das Bases do Réxime Local. As Administracións Locais. O municipio. Termo municipal. Poboación. A organización Municipal. Competencias. Outras Administracións Locais.4. O Acto administrativo. Concepto e clases. Elementos do acto: suxeitos, obxecto, causa, fin e forma. Eficacia e executividade do acto administrativo. Nulidade, anulabilidade e derrogación dos actos. Revogación e revisión de oficio. O procedemento administrativo: concepto e natureza. Fases do procedemento: iniciación, ordenación, instrución e terminación. Silencio Administrativo. Notificación dos actos administrativos. Recursos administrativos. Concepto, clases e requisitos. Materias impugnables, lexitimación e órgano competente.5. Persoal ao servizo das Administracións Locais. O EBEP.6. As TICs. Definición, características e uso. As súa influencia na sociedade, no ensino e no sector público. Medidas para o seu impulso.7. A alfabetización dixital. A e-Administración: Definición e usos.8. A Rede de Telecentros de Comunicación. Definición e Obxectivos. Participación cidadán en internet. Aplicacións da web 2.0. 9. Sistema operativo. Definición e Tipos. Diferenzas entre internet e intranet. Protocolo TCP/IP. Definición, clases e servizos. Porto do Son, a 11 de marzo de 2011. O ALCALDE-PRESIDENTE Asdo. D. Xoán Pastor Rodríguez Santamaría